Μπονβίλ (Άνω Σαβοΐα)

Η Μπονβίλ (γαλλικά: Bonneville) είναι γαλλική κοινότητα στα ανατολικά της Γαλλίας, στο νομό Άνω Σαβοΐας στην περιοχή Ωβέρνη-Ρον-Αλπ. Είναι υπονομαρχία του νομού, με πληθυσμό 12.735 κατοίκους (2016) και αποτελεί τμήμα του διαμεθοριακού αστικού κέντρου της Γενεύης. Οι κάτοικοι ονομάζονται Μπονβιλουά (ζ).

 Το όνομα της κοινότητας προέρχεται από τον γαλλοπροβηγκιανό όρο bôna + vèla, που σημαίνει «καλό χωριό». Στα γαλλοπροβηγκιανά (ή αρπιτάν), την παραδοσιακή γλώσσα της περιοχής, το όνομα γράφεται Bonavèla ή Bônavela. Η Μπονβίλ βρίσκεται στο κέντρο του νομού Άνω Σαβοΐας και είναι τμήμα της πρώην διοικητικής περιοχής Ρον-Αλπ, πλέον Ωβέρνη-Ρον-Αλπ, στην ανατολική Γαλλία. Είναι υπονομαρχία του νομού, με πληθυσμό 12.735 κατοίκους (2016) και αποτελεί τμήμα του διαμεθοριακού αστικού κέντρου της Γενεύης. Εξυπηρετείται από τον αυτοκινητόδρομο A40, περίπου στα μισά της απόστασης μεταξύ της Γενεύης και του Σαμονί. Το αστικό κέντρο βρίσκεται στη βόρεια όχθη του ποταμού Αρβ, στη συμβολή του με τον παραπόταμο Μπορν, με την αστική ανάπτυξη να φτάνει στους πρόποδες των βουνών Μολ (1. 863 μ.) και Λα Πουάντ ντ'Αντέ (1.877 μ.) τόσο στο βορρά όσο και στο νότο. (χάρτης του νομού Άνω Σαβοΐας)Η έκταση της κοινότητας είναι 27,15 τετραγωνικά χιλιόμετρα. Το υψόμετρο κυμαίνεται από 428 έως 1.877 μέτρα.Το κλίμα είναι ορεινό, λόγω της παρουσίας της οροσειράς των Άλπεων. Κατά το πρώτο μισό του 13ου αιώνα, ο κόμης Πέτρος Β΄ της Σαβοΐας, έχτισε ένα κάστρο στο λόφο, τη Μπόνα Βίλα. Το 1262, μια νέα πόλη άρχισε να αναπτύσσεται γύρω από το κάστρο, η Τυσάνζ.Η κόρη του, Μπεατρίς του Φωσινί (1234-1310), εγκαταστάθηκε στο κάστρο της πόλης και το 1262 παρείχε στην παρακείμενη πόλη προνόμια και ελευθερίες. Το 1283, έδωσε στη νέα πόλη το όνομα Μπονβίλ. Το 1289 της έδωσε μία νέα χάρτα προνομίων. Σταδιακά η πόλη αναπτύχθηκε και έγινε διοικητική πρωτεύουσα της βαρονίας του Φωσινί το 1310, αντικαθιστώντας την πόλη Κλυζ. Αυτή η πολιτική και στρατηγική αλλαγή θα οδηγήσει σε σύγκρουση μεταξύ των δύο πόλεων, ειδικά με επίθεση της Κλυζ το 1355. Το 1401 η Μπονβίλ καταστράφηκε σχεδόν εξ ολοκλήρου από μια εξαιρετική πλημμύρα του ποταμού Αβρ, σώθηκαν μόνο μερικά σπίτια. Λίγα χρόνια αργότερα, η μεσαιωνική πόλη επλήγη από έντονες πυρκαγιές το 1442, 1618 και το 1737. Κατά τη διάρκεια της Γαλλικής Επανάστασης, η πόλη ονομάστηκε Μον-Μολ. Μεταξύ 1798 και 1813 βρέθηκε στα εδάφη του νεοϊδρυθέντος βραχύβιου νομού Λεμάν. Με τη συνθήκη του Τορίνο το 1860 και μετά από δημοψήφισμα που διοργανώθηκε στις 22 και 23 Απριλίου 1860, όπου το 99,8% των κατοίκων της Σαβοΐας απάντησε υπέρ της συνένωσης με τη Γαλλία, η Μπονβίλ βρέθηκε στο νομό Άνω Σαβοΐας, που όπως και ο όμορος της Σαβοΐας δημιουργήθηκαν την επόμενη μέρα της συνένωσης. Το 1961, η κοινότητα Πονσί και το 1964 η κοινότητα Λα Κοτ-ντ'Υό συνενώθηκαν με τη Μπονβίλ. Το ιστορικό κέντρο της Μπονβίλ έχει διατηρήσει αρκετά απομεινάρια της μεσαιωνικής εποχής που σηματοδοτούν ακόμα τους δρόμους και τις πλατείες της. Μερικά από τα πιο ενδιαφέροντα μνημεία της ιστορικής πόλης είναι: Η πλατεία του Δημαρχείου και το σιντριβάνι της η εκκλησία Σαιντ-Κατρίν, 13ος αιώνας η εκκλησία Σαιν-Μαρτέν, του 14ου αιώνα το κάστρο της πόλης, του 13ου αιώνα. Είχε μετατραπεί σε φυλακή μέχρι το 1934, πλέον είναι το πολιτιστικό κέντρο της πόλης. η στήλη του Καρόλου Φήλιξ στη γέφυρα του ποταμού Αρβ (Γέφυρα της Ευρώπης) Η επίσημη σελίδα της πόλης (γαλλικά)